钦定古今图书集成/明伦汇编/家范典/第108卷 > 《魏张揖博雅》 > 《泰卦》
## 钦定古今图书集成/明伦汇编/家范典/第108卷 > 《魏张揖博雅》 > 《泰卦》

六五，帝乙归妹，以祉元吉。

〈程传〉以爻义观之，帝乙制王姬下嫁之礼法者也。自古帝女虽皆下嫁，至帝乙然后制为礼法，使降其尊贵，以顺从其夫也。六五以阴柔居君位，下应于九二刚明之贤，五能倚任其贤臣而顺从之，如帝乙之归妹然。降其尊而顺从于阳，则以之“受祉”且

“元，吉”也。“元吉”，大吉而尽善者也。谓成治泰之功也。〈本义。〉以阴居尊，为《泰》之主。柔中虚己，下应九二，吉之道也。而帝乙归妹之时，亦尝占得此爻。占者如是，则“有祉”而“元吉”矣。